Post թատրոն

«Post թատրոն», անկախ թատերախումբ Սանկտ-Պետերբուրգում, հիմնադրվել է 2011 թվականին Դմիտրի Վոլկոստրելովի կողմից։

Պատմություն 
«Post թատրոն»-ն անկախ թատերախումբ է, չունի սեփական տարածք և աշխատում է այլընտրանքային տարածքներում, սկսած ակումբներից ու պատկերասրահներից մինչև հին դղյակներ ու քաղաքային զբոսայգիներ։ 
Թատրոնը հիմնադրվել է 2011 թվականին, Սանկտ Պետերբուրգում, ռեժիսոր Դմիտրի Վոլկոստրելովի կողմից։ Այն իր շուրջն է հավաքել երիտասարդ դերասանների թիմ։ Խաղացանկի հիմք են դարձել Պավել Պրյաժկոյի և Իվան Վիրիպաևի սցենարով մի քանի փորձարարական ներկայացումներ, որոնք բեմադրվել են Վոլկոստրելովի և իր դերասաների կողմից 2010-2011 թվականներին։  
«Post թատրոն»-ն իր աշխատանքի նպատակ է սահմանել «արդիական արվեստի և թատրոնի սերտացումը, նոր թատերական լեզվի փնտրտուքը և ժամանակակից աշխարհի ուսումնասիրությունը թատերական մեթոդներով»։ Սկզբունքային կետերից մեկը միայն ժամանակակից հեղիանկների տեքստերի հետ աշխատանքն էր։ Թատերախմբի խաղացանկի հիմնական մասն ըստ բելառուս դրամատուրգ Պավել Պրյաժկոյի տեքստերի է, ով փորձեր է անում թատերական պիեսի ձևաչափերով։
2012  թվականի մարտին թատրոնը ելույթներ է ունեցել Մոսկվայում, "After 7" տարածքում և Խոխլովյան նրբանցքում 
Առաջին «պաշտոնական» ելույթը Մոսկվայում կայացել է 2012 թվականի մայիսին, «На Страстном» թատերական կենտրոնում, «Պիտեր-Մոսկվա-Պիտեր» ծրագրի շրջանակներում։

Բեմադրություններ 

 2010 — «Փակ դուռ», Պավել Պրյաժկո 
 2010 — «Հուլիս» , Իվան Վիրիպաև
 2011 — «Սրճարանի տերը», Պավել Պրյաժկո
 2011 — «Զինվոր», Պավել Պրյաժկո, Театром.doc-ի հետ համատեղ, Մոսկվա։
 2012 — «Ես ազատ եմ» Պավել Պրյաժկո .
 2012 — «Shoot/Get Treasure/Repeat», Մարկ Ռավենհիլ [5].
 2013 — «Տխուր հոկեիստը» Պավել Պրյաժկո, Տեսողական և կատարողական արվեստների կենտրոնի հետ համատեղ, Մինսկ
 2013 — «Դասախոսություն ոչնչի մասին», Ջոն Քեյջ
 2014 — «Զբոսայգիներ և այգիներ» Պավել Պրյաժկո
 2015 — «Դասախոսություն ոչնչի մասին» Ջոն Քեյջ
 2015 — «Մենք արդեն այստեղ ենք» Պավել Պրյաժկո
 2016 — «Դաշտ» Պավել Պրյաժկո
 2016 — «Անտեսանելի թատրոն»
 2017 — «Ես նստած եմ սենյակում», Էլվին Լյուսե

Մեջբերումներ 
 «Հետաքրքիր է աշխատել ոչ թատերական տարածությունում, երբ մարդ մտնում է այդպիսի տարածք, նրա համար չի աշխատում սովորական մեխանիզմը։ Չէ՞ որ թատրոն գնալը մենք որոշակի կերպ ենք պատկերացնում. հանդերձասրահ, համարներ, բազկաթոռ, լույսն անջատվում է  և այլն։ Կարծում եմ` կարևոր է այդ համակարգը խախտել»։ Դմիտրի Վոլկոստրելով, 2012։
 «Պրյաժկոյի ու Վոլկոստրելով տամդեմի հիմնական արժանիքն այն է, որ նրանց ներկայացումներն անսպասելի ուժով ու օրգանապես համատեղում են ժամանակակից թատրոնի էության արտացոլումն ու ժամանակակից մարդու ներքին մենախոսությունը։ Ի՞նչ է տալիս ինձ այս ներկայացումը։ Այն ինձ անգամ իրավունք է տալիս բեմադրել սեփական ներկայացումը, նույնքան պարզ, առանց հոնորարների ու չինովնիկների ցուցումների։ Եթե կցանկանաք, սա յուրօրինակ արթ-թերապիա է, ես այլևս չեմ ամաչում դրա մասին խոսել։ Ներկայացումն ինձ մոռացված ճշմարտություն է հիշեցնում այն մասին, որ անգամ մի այնպիսի անպիտանը, ինչպիսին ես եմ, իր էությամբ ազատ է»։ Անդրեյ Պրոնին, 2012։

Ծանոթագրություններ

Արտաքին հղումներ 

 Post թատրոն-ի պաշտոնական կայքը
 Вконтакте https://vk.com/teatrpost
 Facebook https://facebook.com/theatrepost

Ռուս թատերական գործիչներ
Թատրոններ այբբենական կարգով
2011 հիմնադրումներ Ռուսաստանում
Սանկտ Պետերբուրգի դրամատիկական թատրոններ